stanford-oval/wikipedia huggingface dataset:
Oban

| Oban (An t-Òban) |
| --- | --- |
 Oban nähtynä McCaigin tornista
 Koordinaatit: 56°24′43″N, 5°28′19″W 
Valtio:  Yhdistynyt kuningaskunta
Itsehallintoalue:  Skotlanti
Historiallinen kreivikunta:  Argyll
Hallintoalue:  Argyll ja Bute
Väkiluku (2022):  8 140
Aikavyöhyke:  UTC0
 – Kesäaika:  UTC+1
Postinumero:  PA34
Suuntanumero(t):  01631
 
 www.oban.org.uk 
Infobox OKVirheellinen NIMI-arvo: 
Obanin sijainti Argyllin ja Buten alueella
Oban (gaeliksi An t-Òban) on kaupunkimainen asutuskeskus, parliamentary burgh, Argyllin ja Buten hallintoalueella Skotlannissa. Vuonna 2022 siellä oli 8140 vakinaista asukasta, mutta suosittuna lomanviettopaikkana siellä oleskelevien henkilöiden määrä saattaa kesäisin jopa kaksinkertaistua. Oban sijaitsee Firth of Lornin rannalla. Tämä lahti on kutakuinkin hevosenkengän muotoinen, ja sitä suojaavat Kerreran ja Mullin saaret.
Esihistoria ja arkeologia

Obanin seudulla on ollut asutusta jo 8000 vuotta sitten. Kaupungin pohjoispuolella ovat keskiaikaisen Dunollien linnan rauniot kukkulalla, josta avautuu laaja näköala Obanin lahdelle.
Dunstaffnagessa Obanin pohjoispuolella suoritettiin vuonna 2010 kaivauksia, ennen kuin alueelle rakennettiin European Marine Science Park.  Ne osoittavat, että alueella on ollut asutusta yhtäjaksoisesti neoliittiselta kaudelta historialliseen aikaan saakka. Arkeologit löysivät hautakumpuja, jotka olivat olleet myöhäisrautakaudella olleet käytössä useiden sukupolvien ajan, sekä maatalon jäännökset, jotka ovat peräisin 600-luvun lopun ja 800-luvun väliseltä ajalta.
Historia

Obanin nimi johtuu gaelinkielisistä sanoista “an t-Òban”, jotka tarkoittavat pientä lahtea. 1700-luvulle saakka paikkakunnan vähäinen väestö harjoitti pääasiassa kalastusta, laivanrakennusta ja vuorityötä. Vuonna 1714 Rentrew rakennutti paikkakunnalle varastorakennuksen kauppatavaroita varten, ja vuonna 1736 sinne perustettiin tulliasema.
Nykyinen Obanin kaupunki alkoi kehittyä paikkakunnalle vuonna 1794 perustetun tislaamon ympärille. Vuonna 1811 kuningas myönsi Obanille Burgh of baronyn aseman. Walter Scott kävi paikalla vuonna 1814, samana vuonna, jolloin hän julkaisi runonsa The Lord of the Isles; runon osakseen saama huomio johti siihen, että paikkakunnalle alkoi saapua entistä enemmän matkailijoita.  Vuonna 1833 Oban sai parliamentary burghin aseman. Vuonna 1864 tehtiin päätös rautatien rakentamisesta paikkakunnalle, mutta se valmistui vasta vuonna 1880. Sen vaikutuksesta paikkakunnan teollisuus ja matkailu alkoivat voimakkaasti kehittyä. Samoihin aikoihin alettiin rakentaa myös huono-onnista Oban Hills Hydropathic Sanatorium -nimistä kylpylää ja parantolaa, jonka rakentaminen kuitenkin keskeytettiin jo vuonna 1882 ja suunnitelma hylättiin, kun sen alkuunpanija, Robert McAlpine, sai todeta suuresti aliarvioineen sen kustannukset. Paikkakunnan näkyvimmän maamerkin, McCaigin tornin rakentaminen aloitettiin vuonna 1895. Sen rahoitti John Stewart McCaig (1824–1902). Rakennusaikanaan se tarjosi työtä paikkakunnan lukuisille, siihen saakka talvisin työttöminä olleille muurareille. Rakennustyöt kuitenkin keskeytettiin vuonna 1902 rahoittajan kuollessa.
Obanin huomattaviin rakennuksiin kuuluu myös James Gemmel Bouteinn vuonna 1897 rakennuttama, vuonna 1903 merkittävästi muunneltu skotlantilaistyylinen, arkkitehti Edward Appinin suunnittelema Glencruitten House, johon vuonna 1927 lisättiin Lorimerin suunnittelema siipirakennus kirjastoa varten.
Toisen maailmansodan aikana (1939–1945) sekä brittiläiset kauppalaivat että Kuninkaallisen laivaston sotalaivat käyttivät Obania tärkeänä tukikohtana Atlantin taistelussa. Kunkaallisella laivastolla oli merkinantoasema lähellä Ganavania sekä merenalainen kaapeli, jolla pystyttiin havaitsemaan kaikki Obanin, Mullin saaren ja Lismoren välisellä alueella liikkuneet pinta-alukset ja erityisesti sukellusveneet. Kerreran salmi oli miinoitettu. Britannian ilmavoimien lentoveneillä oli tukikohdat Ganavassa ja Kerrerassa sekä lentokenttä North Connelissa.
Ensimmäisen Atlantin alittava puhelinkaapeli, TAT-1, tuli itäpäässään maihin Gallanachin lahdella lähellä Obania.  Se sai kylmän sodan aikana huomattavan merkityksen, koska sen kautta kulki myös Yhdysvaltain ja Neuvostoliiton johtajien välinen kuuma linja. At North Connel, next to the airfield/airport was the NRC (Nuclear Reporting Cell) of the Royal Observer Corps (29 October 1925 to 31 December 1995).
1950-luvulta lähtien Obanin pääelinkeinona on ollut matkailu, joskin kaupunki on myös huoattava lauttasatama, josta Caledonian MacBraynen lautat liikennöivät monille Hebridien saarille.
Kuninkaallinen kansallinen pelastusvenejärjestö (engl. Royal National Lifeboat Institution, RNLI) perusti Obaniin pelastusaseman vuonna 1972.
Ilmasto

Kuten muuallakin Brittein saarilla, Obanissa vallitsee meri-ilmasto viileine kesineen ja leutoine talvineen. Lähin säähavaintoasema on Dunstaffnagessa noin 4,3 kilometriä Obanin keskustasta pohjoiskoilliseen. Ilmasto on runsassateinen, mutta Golfvirran ansioista lämpötila harvoin laskee 0 °C:b alapuolelle.
Kulttuuri

Paikallinen kultturi on vanhastaan gaelilaista. Vuonna 2011 kaupungin yli 3-vuotiaista asukkaista 8,2 % osasi puhua gaelia, joskin vain 6,5 % puhui muuta kieltä kuin englantia kotonaan.
Obania pidetään gaelilaisen Am Mòd Nàiseanta Rìoghail -festivaalin kotipaikkana, sillä tapahtuma järjestettiin siellä ensimmäisen kerran vuonna 1892 eräänä lauantai-iltapäivänä. Myöhemmin tapahtuma on pidetty vuosittain eri paikkakunnilla Skotlannissa, Obanissa yleensä noin 6-8 vuoden välein, muun muassa vuonna 1992, jolloin ensimmäisestä kerrasta tuli kuluneeksi sata vuotta ja jolloin se sai "kuninkaallisen" arvon, sekä vuonna 2003, jolloin se pidettiin sadannen kerran, sillä maailmansotien aikana sitä ei ollut pidetty. Kummallakin kerralla paikkakunnalle saapui tuhansia kilpailijoita ja vierailijoita. Viimeksi se pidettiin Obanissa lokakuussa 2015 ja pidetään jälleen vuonna 2024.  Obanissa pidetään vuosittain myös ylämaan kisat, jotka tunnetaan nimellä Argyllshire Gathering,
Huomattava kulttuurikeskus on Corran Halls, jossa pidetään muun muassa konsertteja ja näyttelyjä.
Obanissa on kahden salin elokuvateatteri, Oban Phoenix Cinema, joka kuitenkin suljettiin kesällä 2010 mutta joka paikallisten asukkaiden aloitteesta ja useiden kuuluisien henkilöiden tukemana avattiin uudelleen elokuussa 2012. Obanissa on myös kuvattu useita elokuvia kuten Ring of Bright Water (osittain)  ja Morvern Callar.
Obanin sota- ja rauhamuseossa esitellään historiallisesti ja kulttuurisesti merkittäviä esineitä, jotka liittyvät Obanin seutuun rauhan ja sodan aikana.
Musiikilla on gaelilaisessa kulttuurissa keskeinen merkitys, ja sitä harrastetaan myös Obanissa paljon. Vuonna 2010 Angus MacCollin johtama Oban High Schoolin säkkipilliyhtye voitti Glasgowissa pidetyn säkkipillinsoiton maailmanmestaruuskilpailun, Cowal Gamesin kilpailun ja Champion of Champions -kilpailun nuorten sarjassa.  Kaupungissa toimii myös menestyksekäs seniorisäkkipilliyhtye. Paikallinen gaelilainen kuoro kilpailee säännöllisesti ja menestyksellisesti Modissa.
Obanin lahti nähtynä McCaigin tornista. Lahtea rajoittaa Kerreran saari. Taustalla Mullin saari.
Oban ja lahti yöllä. McCaigin torni on valaistu.
Nähtävyyksiä

Obanin näkyvin maamerkki on McCaigin torni, joka näkyy suureen osaan kaupunkia. Sen rakentaminen aloitettiin vuonna 1897 John Stuart McCaigin rahoittamana. Tarkoituksena oli toisaalta tarjota työtä paikkakunnan lukuisille, siihen saakka talvisin työttöminä olleille muurareille, toisaalta säilyä perheen pysyvänä muistomerkkinä.  McCaig kuoli vuona 1902, ja vaikka rakennustöiden oli määrä jatkua, kun McCaig oli luvannut jokaiseksi vuodeksi tuhat puntaa rakennustöiden jatkamiseksi, hänen perillisensä nostivat asiasta oikeusjutun ja rakennustyöt keskeytettiin.
Obanin ympäristössä on paljon jylhää rannikko- ja vuoristomaisemaa sekä myös historiallisesti arvokkaita linnoja ja vanhoja uskonnollisia kohteita. Kaupungin pohjoispuolella sijaitseva kivenlohkareen, Fingal's Dogstonen, legenda yhdistää Fingal-nimiseen jättiläiseen.
VisitScotlandin ylläpitämä matkailijoiden opastuskeskus, Oban iCentre, sijaitsee Columban rakennusryhmässä rantakadun, North Pierin varrella.
Lahti nähtynä ilmasta käsin
Kaupunki nähtynä ilmasta käsin
Liikenne

Oban on Skotlannin valtatien A85 läntinen päätepiste. Scottish Citylinkin linja-autot liikennöivät Obanin ja Glasgow’n välillä useita kertoja päivässä.
Myös ScotRailin junat liikennöivät Obanin ja Glasgow’n keskusrautatieaseman välillä.  Obanissa on myös huomattava lauttasatama, ja se on Caledonian MacBraynen vilkkain terminaali, joka tunnetaan "saariston porttina." Sieltä lautat liikennöivät Mullin, Tireen, Collin, Barran, South Ouistin, Colonsayn, Islayn ja Lismoren saarille..  Vuonna 2005 Obanissa avattiin uusi lauttaterminaali, johon vuonna 2007 rakennettiin toinen laskusilta niin, että siellä voi kaksi alusta ottaa vastaan matkustajia samanaikaisesti.
West Coast Motorsin linja-autot liikennöivät Obanista etelään Lochgilpheadiin ja pohjoisessa Fort Williamiin saakka.
Ennen Obanista oli suora matkustajajunayhteys myös Edinburghiin. Tämä linja, joka kulki Glen Dochartin, Strathyren, Callanderin, Dunblanen ja Stirlingin kautta, kuitenkin suljettiin Beechingin leikkausten yhteydessä vuonna 1965. Seuraavana vuonna suljettiin myös rautatieyhteys pohjoiseen Ballachulishiin Loch Levenin rannalla.
Obanin lentoasema (OBN) sijaitsee Norht Connelissa noin 8 kilometriä kaupungista koilliseen. Sieltä käsin Hebridean Air ylläpitää lentoja Hebrideille Collin, Colonsayn ja Tireen saarille. Nämä lennot kestävät noin noin puoli tuntia.
Opetustoimi

Obanissa on alkeiskoulut kaupungin eteläosassa sekä Park Primary School sen pohjoisosassa, sekä suuri high school, Oban High School. Vuonna 2019 high school'ille valmistui uusi rakennus, jonka rakennuskustannukset nousivat 36 miljoonaan puntaan. Se korvasi vanhemman, vuonna 1890 rakennetun koulutalon, joka sen jälkeen purettiin.
Yläkoulun koulupiiri käsittää myös laajan alueen kaupungin ulkopuolelta. Joillakuilla oppilailla onkin pitkä päivittäinen koulumatka. Sen sijaan läheisillä saarilla kuten Collissa ja Mullissa asuvat oppilaat majoittuvat paikalliseen hostelliin kouluviikon ajaksi. Koulu tukee hostellia siten että oppilaiden perheiden ei tarvitse siitä maksaa.
Entinen Rockfield Primary Schoolin koulutalo on nykyisin kulttuurikäytössä ja on peruskorjattu.
Joukkoviestintä

Televisio-ohjelmat välittyvät Obaniin Torosayn ja paikallisten välitysasemien kautta. f>
Obanissa toimii vuonna 1972 perustettu paikallisradio, Oban FM, joka lähettää paikallisia uutisia ja viihdettä 103 MHz:n taajuudella.
Kaupungissa on kuunneltavissa myös BBC Radio Scotland taajuudella 93,3 MHz.
Paikallislehti The Oban Times ilmestyy viikoittain, torstaisin.
Kirkot

Oban kuuluu Skotlannin kirkon Kilmoren ja Obanin seurakuntaan. Tällä seurakunnalla on kaksi käytössä olevaa kirkkorakennusta, Obanin kirko Glenruitten Roadin varrella sekä Kilmoren kirkko.  Aikaisemmin seurakunnalla on ollut kaksi muutakin kirkkoa, vuonna 1957 avattu Christ Church Obanissa Corran Esplanaden varrella, mutta se on nyttemmin suljettu., ja vuonna 1888 avattu St Columba's Argyll Square Church, mutta ne on myöhemmin suljettu.
Roomalaiskatolisen kirkon Argylin ja saarten hiippakunnalla on Obanissa Pyhän Columban katedraali (engl. St Columba's Cathedral) Esplanaden pohjoispäässä. Aikaisemman, väliaikaisesti katedraalina toimineen kirkon esimiehenä toimi 1800-lulvulla Allan Mac Donald, gaelilainen runoilija ja oppinut. Nykyisen katedraalin suunnitteli Giles Gilbert Scott, ja se rakennettiin vuosina 1932–1959.
Skotlannin episkopaalista kirkkoa edustaa Obanissa Pyhän Johanneksen katedraali (engl. St John's Cathedral) George Streetin varrella.  Se on toinen Argyllin ja saarten yhdistyneen episkopaalisen hiippakunnan tuomiokirkoista; toinen on Cathedral of the Isles Cumbraessa.
Eräillä muillakin kirkkokunnilla on Obanissa kirkkorakennus. Sellainen on Skotlannin vapaakirkolla Rockfield Roadin varrella, baptisteilla Albany Streetin varrella, Pelastusarmeijalla Stevenson Streetin varrella, Elimin helluntaikirkolla Soroba Roadin varrella, Yhdistyneillä presbyteerisillä kirkoilla Campbell Streetin varrella sekä kongregationalisteilla Tweedale Streetin varrella. Sekä mormonit että Lorn Christian Fellowship kokoontuvat Oban High Schoolin tiloissa.
Jehovan todistajilla on valtakunnansali Dunbegissa lähellä Obania.
Kirkot > Hautausmaat

Pennyfuirin hautausmaalle kaupungin pohjoispuolelle on haudattu muun muassa Frances Shand Kydd, Walesin prinsessa Dianan äiti, sekä neljä vuonna 1942 sattuneen Dunlbeathin lento-onnettomuuden uhria, muun muassa Kentin herttua George.
Urheilu

Obanin sijainti meren rannalla ja lähellä vuoristoa mahdollistaa sekä paikallisille asukkaille että vierailijoille monien urheilulajien harjoittamisen, leitesukelluksesta ja purjehduksesta aina vuorikiipeilyyn saakka.
Paikallinen amatöörijalkapalloseura on Oban Saints F.C., jolla on pieni stadion Mossfieldissä. Paikallisesti suositumpaa on kuitenkin shinty, jolla on kaupungissa kaksi seuraa, Oban Camanachd ja Oban Celtic.  Oban Times ylläpitää viikoittain kilpailua "Spot the Shinty Ball". Obanin krikettiseura perustettiin vuonna 2003, ja sen pelit pidetään Taynuiltissa.
Läntisten ylämaiden tennismestaruuskilpailut pidetään vuosittain heinäkuussa, ja niihin on osallistunut muutamia Skotlannin parhaita pelaajia kuten Colin Fleming ja Judy Murray.
Satamakaupungissa harjoitetaan luonnollisesti myös vesiurheilua, ja purjehdus on hyvin suosittua. West Highland Week kokoaa kaupunkiin vuosittain purjehtijoita kaikkialta maailmasta. Paikkakunnalla harrastetaan myös laitesukellusta.
Ystävyyskaupungit

Laurinburg Yhdysvaltojen Pohjois-Carolinassa on ollut Obanin ystävyyskaupunki vuodesta 1993 lähtien. Obanin High School ottaa vuosittain vastaan vaihto-oppilaita Laurinburgista. Vuodesta 1997 lähtien Obanin ystävyyskaupunkina on ollut myös Irlannin Gorey.
Aiheesta muualla

Welcome to the Seafood Capital of Scotland and the Gateway to the Isles Oban. Viitattu 26.9.2024.</ref>
Oban vuonna 1900
Isle of Mull -lautta lähdössä lauttaterminaalista.
Pyhän Columban katedraali
Yöapinat

| Yöapinat |
| --- | --- |
 Kolmijuovayöapina (Aotus trivirgatus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Alalahko::  Haplorrhini
Heimo::  Yöapinat Aotidae  Elliot, 1913
Suku::  Yöapinat Aotus  Illiger, 1811
Katso myös
   Yöapinat Wikispeciesissä   Yöapinat Commonsissa 
Infobox OKNimi-testi OK: 
Yöapinat eli durukulit (Aotus) on apinoiden osalahkoon kuuluva nisäkässuku. Se on yöapinoiden heimon (Aotidae) ainoa suku. Suvun nimi tarkoittaa ”korvatonta”. Yöapinoillakin on korvat, mutta niiden ulkokorvat ovat todella pienet ja vaikeasti havaittavissa. Yöapinat ovat ainoita todellisia yöllisiä apinoita.
Yöapinoiden turkki on väriltään selkäpuolelta harmaa ja vatsasta punaoranssi. Niiden pää on pyöreä ja silmät ovat suuret ja eteenpäin suuntautuneet. Yöapinat ovat suhteellisen pieniä apinoita. Niiden koko vaihtelee 24 ja 37 senttimetrin ja paino 0,6 ja 1,3 kilogramman välillä. Häntä on yleensä muuta vartaloa pidempi, mutta se ei pysty toimimaan tarttumahäntänä.
Heimon lajeja tavataan laajalti Keski- ja Etelä-Amerikassa kaikenlaisissa metsissä Panamasta, Paraguayhyn ja pohjoiseen Argentiinaan. Ne viettävät päivänsä piileskellen puunkoloissa tai oksistoissa odottaen yötä ja ravinnonhakua.
Yöapinat ovat pariuskollisia ja ne elävät perheryhmissä. Eläinten reviiri on yleensä kooltaan noin yhdeksän hehtaaria. Muut ryhmät karkotetaan omalta alueelta huutamalla tai tappelemalla. Yöapinoiden huudot ovat monipuolisia, sillä niitä käytetään oman reviirin puolustamisen lisäksi mm. vihollisista varoittamaan ja nuorilla aikuisilla parin etsimiseen. Yöapinoilta on tunnustettu yli 50 erilaista huutoa.
Yöapinat jaettiin vuoteen 1983 asti vain muutamaan lajiin ja useisiin alalajeihin. Yhä muutamat tutkijat ovat sitä mieltä, että yöapinoita on vain kaksi tai kolme aitoa lajia. Nykyisin suosituimman jaon mukaan yöapinoita on kahdeksan lajia kahdessa lajiryhmässä.
Sukuun kuuluvia lajeja

Paraguaynyöapina (Aotus azarai)
Kolumbianyöapina (Aotus brumbacki)
Mäkiyöapina (Aotus hershkovitzi)
Brasilianyöapina (Aotus infulatus)
Panamanyöapina (Aotus lemurinus)
Perunyöapina (Aotus miconax)
Tigrenyöapina (Aotus nancymaae)
Amazonianyöapina (Aotus nigriceps)
Yöapina (Aotus trivirgatus)
Orinoconyöapina (Aotus vociferans)
Aiheesta muualla

iNaturalist: Suku Aotus
ITIS: Aotus (englanniksi)
UniProt: Taxonomy -  Aotus (night monkeys) (englanniksi)
Global Biodiversity Information Facility (GBIF): Aotus (englanniksi)
University of Michigan, Animal Diversity Web (ADW): Aotus, night monkeys (englanniksi)
Pherobase: Semiochemicals of Genus Aotus (englanniksi)
Ohjattu oppiminen

Ohjattu oppiminen on tekoälyyn liittyvä koneoppimisen menetelmä, jossa opetusaineiston avulla muodostetaan funktio, jolla luokiteltava aineisto voidaan luokitella. Opetusaineisto koostuu syötteistä ja tuloksista, jotka syötteistä tulisi seurata. Oppijan tulee opetusaineiston perusteella päätellä, millaisia tuloksia tuntemattomilla syötteillä tulisi saada.
Vahvistusoppiminen

Vahvistusoppiminen (eli Trial and error -oppiminen) on koneoppimisen ongelmanratkaisutekniikka, jossa agentti tutkii ympäristöä, jonka tilan se havaitsee, ja toimii sen mukaisesti. Ympäristö antaa toiminnan mukaan palautteen, joka voi olla positiivista tai negatiivista. Algoritmi pyrkii löytämään ongelmaan ratkaisun, joka tuottaa eniten positiivista palautetta. Ongelman ympäristö on tyypillisesti äärellinen Markovin päätösprosessi.
Vahvistusoppiminen eroaa ohjatusta oppimisesta siten, että oikeita syöte–tulos-pareja ei tarvita, eikä heikkoja ratkaisuja varsinaisesti korjata. Tavoitteena voi olla elinikäinen oppiminen, johon kuuluu tasapainottelu tutkimattomien polkujen kartoittamisen ja tunnettujen reittien käyttämisen välillä.
Vahvistusoppimisen perusmalliin kuuluvat:
tilajoukko S
toimintojoukko A ja
palkkioiden joukko, jossa r  \in \mathbb {R} .
Kullakin hetkellä t agentti havaitsee tilan st  \in  S ja mahdollisten toimintojen joukon A(st). Agentti valitsee toiminnon a \in A(st) ja saa ympäristöltä uuden tilan st+1 sekä palkkion rt+1. Vuorovaikutuksen perusteella agentti muodostaa menettelytavan π:S \rightarrow A, joka maksimoi summan R=r0+r1+...+rn Markovin päätösprosesseille joilla on lopputila, tai summan R=Σtγtrt prosesseille, joilla ei ole lopputilaa.
Postpositio

Postpositio on adpositio, joka on täydennyksensä jäljessä. Esimerkiksi adpositiolausekkeessa talon alla sana alla on postpositio ja sana talon on sen täydennys (VISK § 439). Koska postpositiot ovat yleensä taivutukseltaan vaillinaisia, ne on suomen kieliopissa perinteisesti luokiteltu partikkeleiksi. Postposition täydennys on yleensä genetiivissä, joskus partitiivissa. Raja postposition ja adverbin välillä on hämärä.
Postpositiot ilmaisevat suomen kielessä paikkaa, liikettä, liittymistä, aikaa, syytä ja seurauksia sekä suhdetta.
Germaanisissa ja romaanisissa kielissä suomen postpositioita vastaavat yleensä prepositiot, jotka sijoitetaan määrittävän sanan eteen. Esimerkkejä suomen ja ruotsin kielistä:
talon alla - under huset
talojen välissä - mellan husen
talon edessä - framför huset
Myös suomen kielessä käytetään joskus prepositioita. Usein nämä ovat käytössä sekä pre- että postpositioina. Näissä tapauksissa käytetään usein yleisnimitystä adpositio.
Merkittävä osa suomen kielen postpositioista on peräisin substantiiveista. Niitä käytettäessä pääsana on genetiivissä. Esimerkiksi: poliisin toimesta ja asian osalta.
Postpositiot maailman kielissä

Postpositioita käyttäviä kieliä ovat suomen lisäksi mm. japani, korea, turkki, hindi ja unkari.
Maantieteellisesti postpositiot ovat prepositioita yleisempiä Aasiassa (paitsi Kaakkois-Aasia), Uudessa-Guineassa (paitsi saaren luoteisosat) sekä suurimmassa osassa Etelä-Amerikkaa. Myös pama-nyungalaisten kielten keskuudessa tavataan paljon postpositioita.
Sulttaani Qaboosin suurmoskeija

Sulttaani Qaboosin suurmoskeija (oikealla)
Sulttaani Qaboosin suurmoskeija on moskeijakompleksi Omanissa. Sitä alettiin rakentamaan vuonna 1995 Masqatin ja Seebin välisen päätien varrelle. Työt valmistuivat 2001. Moskeijakompleksiin kuuluvat muun muassa päärukoussali, naisten rukoussali ja kirjasto. Tiloihin mahtuu jopa 20 000 henkilöä. Päärukoussalissa on muun muassa kuudensadan iranilaisnaisen neljän vuoden ajan kutoma persialainen matto, joka on kooltaan 70×60 metriä.
Moskeijalla on viisi minareettia. Se sijaitsee Bawsharin wilayatissa.
Aiheesta muualla

Kuvia tai muita tiedostoja aiheesta Sulttaani Qaboosin suurmoskeija Wikimedia Commonsissa
Afanasijs Kuzmins

| Mitalit> Maa:   Neuvostoliitto.Miesten ammunta. Olympialaiset  | Mitalit> Maa:   Neuvostoliitto.Miesten ammunta. Olympialaiset  | Mitalit> Maa:   Neuvostoliitto.Miesten ammunta. Olympialaiset  | Maa:   Neuvostoliitto> Miesten ammunta. |
| --- | --- | --- | --- |
|  Kultaa | Soul 1988 | 25 m olympiapistooli |  |
Maa:   Latvia
|  Olympialaiset  |  Olympialaiset  |  Olympialaiset  |  |
|  Hopeaa | Barcelona 1992 | 25 m olympiapistooli |  |
Afanasijs Kuzmins (s. 22. maaliskuuta 1947) on latvialainen ampuja. Hänen päälajinsa on 25 metrin olympiapistooli.
Kuzmins on osallistunut 8 olympiakisoihin vuosien 1976-2008 välillä. Kuzmins voitti kultaa päälajissaan Soulin olympiakisoissa 1988. Neljän vuoden päästä Barcelonan olympiakisoissa hän sijoittui hopealle Soulin kultamitalistin Ralf Schumannin jälkeen.
Kuzmins sai vielä villin kortin Pekingin 2008 olympialaisiin, jossa hän kilpaili 61-vuotiaana. Siellä hän sijoittui 13. tuloksella 565. Hän jäi 14 pisteen päähän finaalipaikasta.
Conmebolin karsinnat jalkapallon maailmanmestaruuskilpailuihin 2010

| FIFA World cup 2010 > MM-karsinnat 2010 |
| --- | --- | --- | --- | --- |
| Maanosaliitto | MM-karsinnat |  |  |  |
| Aasia | AFC |  |  |  |
| Afrikka | CAF |  |  |  |
| Eurooppa | UEFA |  |  |  |
| Etelä-Amerikka | CONMEBOL |  |  |  |
| Pohjois- ja Keski-Amerikka | CONCACAF |  |  |  |
| Oseania | OFC |  |  |  |
|   ← 2006 |  2014 → |  |  |  |
Conmebol-maanosaliiton vuoden 2010 jalkapallon MM-kilpailujen karsinnat pelattiin lokakuusta 2007 lokakuuhun 2009. Kaikki kymmenen maanosaliiton maata ottivat osaa karsintoihin.
Karsintajärjestelmä

Karsintaan osallistui kymmenen joukkuetta, jotka pelasivat keskenään kaksinkertaisen sarjan. Sarjan neljä parasta joukkuetta eteni suoraan Etelä-Afrikassa pelattavaan lopputurnaukseen. Viidenneksi sijoittunut kohtasi jatkokarsinnassa Pohjois- ja Väli-Amerikan sekä Karibian liiton CONCACAF:n karsintojen neljänneksi sijoittuneen joukkueen.
Karsintajärjestelmä > Tilanne tasapisteissä

FIFA on päättänyt kaikille maanosille yhteisestä tavasta ratkaista sijoitukset tasapisteissä olevien joukkueitten kesken:
kaikkien otteluitten maaliero
kaikkien otteluitten tehdyt maalit
keskinäiset ottelut
keskinäisten otteluitten maaliero
arpa tai uusintaottelu
Sarjataulukko

Neljä parasta joukkuetta selviytyivät vuoden 2010 jalkapallon MM-kilpailuihin. Uruguay pääsi jatkokarsintaan.